**Venujte prosím 2% z daní pre OZ PERMONIK**

Obchodné meno alebo názov: **Občianske združenie PERMONIK**

Sídlo – obec, PSČ, ulica, číslo: **Zlatá Baňa č.128, 082 52 Zlatá Baňa**

Právna forma: **Občianske združenie**

**Poznámky:**

* Fyzické osoby poukazujú v roku 2016 2% z dane, pričom [dobrovoľníci môžu poukázať až 3% z dane](http://rozhodni.sk/poukazatel/ako-mozu-dobrovolnici-poukazat-3-z-dane/)!
* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* IČO prijímateľa sa do koloniek vypisuje zľava. Ak organizácia nemá uvedené SID, tak kolónku na SID nechajte prázdnu
	+ 1. **Ako poukázať 2% (3%) dane z príjmu za rok 2016, ak ste zamestnancom:**
1. Požiadajte zamestnávateľa o vykonanie ročného zúčtovania zaplatených preddavkov na daň
2. Potom požiadajte zamestnávateľa, aby Vám vystavil tlačivo [Potvrdenie o zaplatení dane](http://rozhodni.sk/poukazatel/tlaciva-na-poukazanie-2-z-dane/)
3. Z tohto Potvrdenia si viete zistiť dátum zaplatenia dane a vypočítať:
**a) 2% z Vašej zaplatenej dane** - to je maximálna suma, ktorú môžete v prospech prijímateľa poukázať, ak ste v roku 2016 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť **minimálne 3 €.**
**b)** [**3% z Vašej zaplatenej dane, ak ste v roku 2016 odpracovali dobrovoľnícky minimálne 40 hodín**](http://rozhodni.sk/poukazatel/ako-mozu-dobrovolnici-poukazat-3-z-dane/) **a získate o tom** [**Potvrdenie od organizácie/organizácií**](http://rozhodni.sk/poukazatel/tlaciva-na-poukazanie-2-z-dane/)**,** pre ktoré ste v roku 2016 dobrovoľnícky pracovali.
4. Vytlačte si [**Vyhlásenie o poukázaní 2% dane**](http://rozhodni.sk/poukazatel/tlaciva-na-poukazanie-2-z-dane/)a vyplňte vyššie uvedené údaje CBR. Uveďte rok 2016.
5. Obe tlačivá - Vyhlásenie i Potvrdenie o zaplatení dane **doručte do 30.04.2017** na daňový úrad podľa Vášho bydliska.
6. **Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!**
	* 1. **Ako poukázať 2% dane z príjmu za rok 2016, ak ste fyzickou osobou a daňové priznanie si podávate sami:**
7. Vypočítajte si:
**a) 2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2016 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
**b)** [**3% z Vašej zaplatenej dane**, ak ste v roku 2016 odpracovali dobrovoľnícky minimálne 40 hodín](http://rozhodni.sk/poukazatel/ako-mozu-dobrovolnici-poukazat-3-z-dane/) a získate o tom Potvrdenie od organizácie/organizácií, pre ktoré ste v roku 2016 dobrovoľnícky pracovali.
8. V [daňovom priznaní pre fyzické osoby](http://rozhodni.sk/poukazatel/tlaciva-na-poukazanie-2-z-dane/) sú už uvedené kolónky na poukázanie 2% (3%) z dane v prospech 1 prijímateľa. Údaje, ktoré potrebujete do daňového priznania uviesť, nájdete v Zozname prijímateľov pri organizácií, ktorú ste si vybrali, resp. na vrchu tejto stránky.
9. Riadne vyplnené daňové priznaniedoručte v lehote, ktorú máte na podanie daňového priznania na Váš daňový úrad a v tomto termíne aj zaplaťte daň z príjmov.
10. **Ak ste poukázali 3% z dane, povinnou prílohou k Daňovému priznaniu je aj** [**Potvrdenie o odpracovaní minimálne 40 hodín dobrovoľníckej činnosti!!!**](http://rozhodni.sk/poukazatel/tlaciva-na-poukazanie-2-z-dane/)
	* 1. **Ako poukázať 1,5% (2%) pre právnické osoby za rok**

 **2016:**

1. Právnické osoby môžu poukázať 1,5% (2%) z dane aj viacerým prijímateľom, minimálna výška v prospech jedného prijímateľa je 8 €.
2. Vypočítajte si Vaše 1,5% (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,5% (2%), musí však byť splnená podmienka minimálne 8 € na jedného prijímateľa.

**POZOR:**

a) Ak právnická osoba (firma) v roku 2016 až do termínu na podanie daňového priznania a zaplatenie dane v roku 2017 (zvyčajne do 31.3.2017) **NEDAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,5% z dane – vyznačí v daňovom priznaní, že poukazuje iba 1,5% z dane – VYPLNÍ v časti IV. kolónku 3.

b) Ak právnická osoba (firma) v roku 2016 až do termínu na podanie daňového priznania a zaplatenie dane v roku 2017 (zvyčajne do 31.3.2017) **DAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky)- VYPLNÍ v časti IV. kolónky 1 a 2.

* [V daňovom priznaní pre právnické osoby](http://rozhodni.sk/poukazatel/tlaciva-na-poukazanie-2-z-dane/) - Časť IV. sú už uvedené kolónky na poukázanie 1,5% (2%) z dane v prospech 1 prijímateľa.
* Údaje, ktoré potrebujete do daňového priznania uviesť, nájdete v Zozname prijímateľov pri organizácií/organizáciách, ktorú/é ste si vybrali.
* Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP) a uveďte tam analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 4 uveďte, koľkým prijímateľom chcete podiel zaplatenej dane poukázať.

3. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov.

**Všetky potrebné tlačivá na poukázanie nájdete na našej stránke alebo tu:** <http://rozhodni.sk/poukazatel/tlaciva-na-poukazanie-2-z-dane/>